rejauldu/bengali-wikipedia huggingface dataset:
ভীমনালী গণহত্যা ছিল পাকিস্তানি বাহিনীর দ্বারা বরিশালের ভীমনালীতে ১৫ জন বাঙালি হিন্দুর হত্যাযজ্ঞ । ১৯৭১ সালের ২২ শে মে স্থানীয় সহযোগীরা বাংলাদেশের বরিশাল জেলার নালি গ্রামে আক্রমণ করে। বাঙালি হিন্দু গ্রামবাসীরা বর্শা  নিয়ে প্রতিরোধ করেছিল। তবে তারা সহযোগীদের দ্বারা পরাভুত হয়, এবং তারা ১৫ জন গ্রামবাসীকে গুলি করে হত্যা করেছিল।   পটভূমি  ভীমনলী গ্রাম মঠবাড়িয়া উপজেলা মধ্যে পিরোজপুর জেলা এর বাংলাদেশ অবস্থিত । ১৯৭১ সালে ৮০ টি বাঙালি হিন্দু পরিবার বসতি স্থাপন করেছিল।  এটি ব্যবহার্যভাবে দেশের অন্যান্য অংশ থেকে কেটে ফেলা হয়েছিল, এবং তাই এটি মুক্তিযোদ্ধারা প্রায়শই ঘনিয়ে আসেন। আশেপাশের গ্রামগুলির বহু বাঙালি হিন্দু ভীমনালীতে আশ্রয় নিয়েছিলেন। ১ ই মে, একটি জনসভায় আবদুল জব্বার ইঞ্জিনিয়ার ঘোষণা করেছিলেন যে মুক্তিযোদ্ধা, আওয়ামী লীগের কর্মীদের এবং হিন্দুরা পাকিস্তানের শত্রু এবং তাদের ধ্বংস করতে হবে। সমাবেশের পরপরই জনতা তুষখালী গ্রামের হিন্দু মহল্লার কালুপাড়া এবং নাথপাড়া আক্রমণ করে।   হত্যাকাণ্ড  ২২ শে মে সকাল দশটার দিকে প্রায় ৫০০ সশস্ত্র সহযোগীর একটি দল গ্রামটিকে ঘিরে ফেলে। গ্রামবাসী বারুই পরিবারের বাড়ীতে জড়ো হয়েছিল। সহযোগীরা গ্রামে পৌঁছালে প্রায় ২০০ বাঙ্গালী হিন্দু লাঠি, বর্শা এবং নিয়ে নিজেকে সজ্জিত করে ওয়াপদা বাঁধের অবস্থান গ্রহণ করেন। সহযোগীরা তাদের উপর গুলি চালালে তারা  নিজেকে রক্ষা করার চেষ্টা করেছিল। পনেরোজন গুলিবিদ্ধ হন এবং বাকিরা পিছু হটে যায়। আবদুল জব্বার ইঞ্জিনিয়ার নিজেই ঘটনাস্থলে সখনাথ খারাতিকে গুলি করে হত্যা করে। লালু খান নামে এক সহযোগী নিহত হয়েছেন। সহযোগীরা গ্রামবাসীর লাশগুলি টেনে এনে খালে ফেলে দেয়। এই হত্যার পরে সহযোগীরা ৮০ জন বাঙালি হিন্দু পরিবারকে লুট করে আগুন ধরিয়ে দেয়।   ভবিষ্যৎ  গণহত্যার পরে অনেক বাঙালি হিন্দুরা গ্রাম ছেড়ে চলে যেতে বাধ্য হয়েছিল। বাংলাদেশ স্বাধীন হওয়ার পরে পরিবারগুলি তাদের বাড়িতে ফিরে এসেছিল। ১৯৭২ সালের ১৯ এপ্রিল যজ্ঞেশ্বর বড়ুই নামে একজন বেঁচে যাওয়া ব্যক্তি পিরোজপুরের মহকুমা আদালতে মামলা দায়ের করেন। আবদুল জব্বার ইঞ্জিনিয়ারকে প্রধান আসামি করে এই মামলায় ২৫৯ জন সহযোগী নামকরণ করা হয়েছে। ছয় মাস পরে, বারুইকে রাতে অজ্ঞাত দুর্বৃত্তরা ধরে নিয়ে যায় এবং গুলি করে হত্যা করে। বিনোদ বিহারী বারুই নামে অপর এক গ্রামবাসী, যিনি হামলার সময় গ্রামটি রক্ষা করেছিলেন এবং শ্বাসরোধ করে হত্যা করা হয়েছিল। পরে মামলাটি আদালত পাশাপাশি থানা থেকে নিখোঁজ হয়।   তথ্যসূত্র   বিষয়শ্রেণী:১৯৭১-এ গণহত্যা বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:১৯৭১-এ পাকিস্তান বিষয়শ্রেণী:১৯৭১-এ বাংলাদেশ বিষয়শ্রেণী:বাংলাদেশে হত্যাকাণ্ড বিষয়শ্রেণী:বাংলাদেশের ইতিহাস বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:মুসলিম কর্তৃক হিন্দু নিপীড়ন বিষয়শ্রেণী:মুসলিমদের দ্বারা নিপীড়ন বিষয়শ্রেণী:এশিয়ায় মে ১৯৭১-এর ঘটনা
এই টেমপ্লেটটির উদ্দেশ্য বেশ কিছু নিবন্ধে ব্যবহৃত উৎস টেক্সট সংগ্রহ করে এক জায়গায় এনে রক্ষণাবেক্ষণ ও স্টোরেজ স্পেস কমানো। এটি ২০০৮ গ্রীষ্মকালীন অলিম্পিকে মহিলাদের বাস্কেটবল প্রতিযোগিতায় অস্ট্রেলীয় দলের তালিকা। এই টেমপ্লেট আপাতত ২০০৮ গ্রীষ্মকালীন অলিম্পিকে অস্ট্রেলিয়া নিবন্ধে ব্যবহৃত হয়েছে। ২০০৮ গ্রীষ্মকালীন অলিম্পিকে অস্ট্রেলীয় দলের তালিকা নিচে দেওয়া হল।   |} | valign="top" |  প্রধান কোচ  সূচক (ক) ক্যাপ্টেন ক্লাব – টুর্নামেন্ট শুরুর আগের ক্লাব বয়স – ৯ই আগস্ট ২০০৮ তারিখে বয়স |}আরও দেখুন টেমপ্লেট:২০০৮ গ্রীষ্মকালীন অলিম্পিকে অস্ট্রেলিয়ার পুরুষদের বাস্কেটবল দল তথ্যসূত্র  অস্ট্রেলিয়ার মহিলাদের দল বিষয়শ্রেণী: উইকিপ্রকল্প অলিম্পিক টেমপ্লেট
এমটিভি পাকিস্তান হচ্ছে পাকিস্তানের একটি প্রাক্তন চ্যানেল। পাকিস্তানি উর্দু ভাষায় মূলত এই চ্যানেলটি পপসঙ্গীত সহ পাকিস্তানি চলচ্চিত্রের সঙ্গীত প্রচারিত হতো। এছাড়াও চ্যানেলটিতে সিন্ধি ভাষার গান, পাঞ্জাবি ভাষার গান সহ পশতু ভাষাতেও কিছু কিছু জনপ্রিয় গান প্রচারিত হয়েছে। ইন্দু মিডিয়া গ্রুপ এই চ্যানেলটি ২০০৬ সালে চালু করে।  মূলত ভারতীয় এমটিভির দ্বারা অনুপ্রাণিত এই চ্যানেলটি পাকিস্তানি তরুণ-তরুণীদের জন্যই নির্মিত ছিলো এবং পশ্চিমা ধাচে ভিডিও জকি সহ বিভিন্ন ধরনের অনুষ্ঠান উপস্থাপনা পশ্চিমা ধাচেই মূলত ভারতের এমটিভিকে অনুকরণ করে নির্মিত হতো।   অনুষ্ঠানমালা   এমটিভি বসন্তী  মোস্ট ওয়ান্টেড  এমটিভি সিলেক্ট  ভেজা ফ্রাই  লাভ লকডাউন  লাভ স্টোরিজ  টপ টেন ওয়ার্ল্ড মিউজিক  এমটিভি ক্লাসিকস  এমটিভি রিকোয়েস্টেড  এমটিভি নিউজ  এমটিভি ভিজে হান্ট  গ্রুভ অ্যান্ড ক্লাসিকস   বহিঃসংযোগ       বিষয়শ্রেণী:পাকিস্তানি টেলিভিশন চ্যানেল বিষয়শ্রেণী:২০০৬-এ পাকিস্তানে প্রতিষ্ঠিত বিষয়শ্রেণী:২০১১-এ পাকিস্তানে বিলুপ্ত বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০১১-এ বিলুপ্ত টেলিভিশন চ্যানেল ও স্টেশন বিষয়শ্রেণী:করাচির টেলিভিশন স্টেশন
অশোকনগর রোড রেলওয়ে স্টেশন শহরের একটি প্রাথমিক রেল হাব সাধারণত এখানকার মানুষেরা এই রেলওয়ে স্টেশনকেই ব্যবহার করেন কলকাতা শহর ও শহরতলিতে আসার জন্য। এই স্টেশনের ব্যস্ততম সময় হল সকালবেলা এবং সন্ধ্যেবেলা।এই স্টেশনে ২ টি প্লাটফর্ম রয়েছে এর ।এই প্লাটফর্ম দুটি পার্শীয় প্লাটফর্ম। এই রেলওয়ে স্টেশন দিয়ে প্রতিদিন ৩৫ জোড়া ট্রেন চলাচল করে(২০১৫)।   অবস্থান  স্টেশনটি সমুদ্র সমতল থেকে প্রায় ৯ মিটার উচুতে অবস্থিত।  স্টেশনটি অশোকনগর কল্যাণগড় পৌরসভার অন্তর্গত।ওই স্টেশনটির পূর্ববর্তী স্টেশন হল গুমা ও পরবর্তী স্টেশন হল হাবরা রেলওয়ে স্টেশন।স্টেশনটি বৃহত্তর হাবরা বা হাবরা নগর বা হাবরা শহরপুঞ্জের অন্তর্গত।   বৈদ্যুতীকরণ  অশোকনগর রোড রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৭২ সালে এই রেলপথে বৈদ্যুতীকরণের কাজ সম্পূর্ণ হয়েছিল।   তথ্যসূত্র    বহিঃসংযোগ   বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সৈয়দা আসিফা আশরাফী পাপিয়া (জন্ম: ১ মার্চ ১৯৬৭) বাংলাদেশের একজন আইনজীবী, রাজনীতিবিদ ও সাবেক সাংসদ। যিনি নবম জাতীয় সংসদের সংরক্ষিত নারী আসন-৪১ থেকে নির্বাচিত জাতীয় সংসদ সদস্য। তিনি বাংলাদেশ জাতীয়তাবাদী দল একজন কেন্দ্রীয় নেতা।   জন্ম ও প্রাথমিক জীবন  সৈয়দা আশিফা আশরাফী পাপিয়ার জন্ম ১লা মার্চ ১৯৬৭ সালে পূর্ব পাকিস্তানের নীলফামারীর ডোমারে (বর্তমান বাংলাদেশ)। তবে তার বাবার পৈত্রিক বাড়ি নাটোরের লালপুর উপজেলার গোপালপুরে। বাবা ছিলেন বিএডিসির এগ্রিকালচার অফিসার। বাবার চাকরির সুবাদে উত্তরাঞ্চলের বিভিন্ন জেলায় কেটেছে শৈশব। বিএডিসি থেকে বাবা ঠাকুরগাঁও সুগার মিলে বদলি হলে তিনি সেখানে একটি স্কুলে ৯ মাস পড়াশোনা করেন তিনি। পরে নর্থবেঙ্গল সুগার মিলে বদলি হলে ১৯৭৪ সালে নর্থবেঙ্গল সুগারবেঙ্গল হাইস্কুলে ভর্তি হন। ওই স্কুলেই এসএসসি পর্যন্ত পড়াশোনা করেন। ১৯৮৩ সালে এসএসসি পাস করেন ভর্তি হন গোপালপুর কলেজে। ১৯৮৬ সালে এইচএসসি পাস করে ভর্তি হন রাজশাহী বিশ্ববিদ্যালয়ের প্রথমে সমাজ বিজ্ঞান বিভাগে ও পরে ভর্তি হন আইন বিভাগে। উঠেন তাপসী হলে।   রাজনৈতিক ও কর্মজীবন  স্কুলজীবনেই  ছাত্রদলের প্রাথমিক সদস্য হন। ১৯৮৬ সালে রাজশাহী বিশ্ববিদ্যালয়ের তাপসী হল ছাত্রদলের সভাপতি নির্বাচিত হন। ১৯৮৭ সালে রাজশাহী বিশ্ববিদ্যালয়ের তাপসী হলের ভিপি নির্বাচিত হন। ১৯৮৯ সালে দ্বিতীয়বার তাপসী হলের ভিপি নির্বাচিত হন। ১৯৯৪ সালে বিয়ের পর সংসার সামলানোর পাশাপাশি চাঁপাইনবাবগঞ্জ জেলা বারে পেশা জীবন শুরু করেন। ১৯৯৬ সালে বিএনপি মহিলা দলের আহবায়ক কমিটির সদস্য নির্বাচিত হন। ২০০৯ সালে ঢাকা বারে প্র্যাকটিস শুরু করেন। ঐ বছরই বাংলাদেশ জাতীয়তাবাদী দল জাতীয় নির্বাহী কমিটির সদস্য হন। একইসঙ্গে চাঁপাই নবাবগঞ্জ জেলা বিএনপির সাধারণ সম্পাদকের দায়িত্ব পান। ওই বছরই নবম জাতীয় সংসদের সংরক্ষিত নারী আসনে এমপি নির্বাচিত হন।  ব্যক্তিগত জীবন পাপিয়া’র স্বামী হারুনুর রশীদ একজন রাজনীতিবিদ। তিনি বিএনপির যুগ্ম মহাসচিব এবং একাদশ জাতীয় সংসদে নির্বাচিত একজন সংসদ সদস্য। তাদের তিন সন্তান যথাক্রমে নিশাত সাদিয়া রশিদ (সূচনা), রিফাত রশিদ (অনন্যা), রুবাইয়াৎ ইবনে হারুন।   আরও দেখুন    তথ্যসূত্র    বহিঃসংযোগ   বিষয়শ্রেণী:১৯৬৭-এ জন্ম বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:চাঁপাইনবাবগঞ্জ জেলার রাজনীতিবিদ বিষয়শ্রেণী:নাটোর জেলার ব্যক্তি বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
ঝিনাইদহ সিদ্দিকিয়া কামিল মাদ্রাসা ঝিনাইদহ জেলার সদর উপজেলার একটি ঐতিহ্যবাহী আলিয়া মাদ্রাসা। এই মাদ্রাসাটি ১৯৪৭ সালে প্রতিষ্ঠিত হয়েছিলো, বর্তমানে মাদ্রাসাটি ইসলামি আরবি বিশ্ববিদ্যালয় অধিভুক্ত মাদ্রাসা। তবে এটা ঝিনাইদহ জেলার প্রধান মাদ্রাসা হওয়ায় এটা ঝিনাইদহ আলিয়া মাদ্রাসা নামেও পরিচিত। মাদ্রাসাটির বর্তমান অধ্যক্ষের নাম মো. রুহুল কুদ্দুস।   ইতিহাস  খুলনা বিভাগের ঝিনাইদহ জেলার ইসলামি শিক্ষার বিস্তারের উদ্দেশ্যে ১৯৪৭ সালের ০১ জুলাই এই মাদ্রাসাটি ঝিনাইদহ সদর উপজেলায় প্রতিষ্ঠা করা হয়। স্থানীয় শিক্ষানুরাগী ব্যক্তিবর্গ এই মাদ্রাসা প্রতিষ্ঠায় সাহায্য করেছিলো। এরপরে ১৯৮৮ সালের ০১ জানুয়ারি বাংলাদেশ সরকার কর্তৃক এই মাদ্রাসা অনুমোদন লাভ করে।   উল্লেখযোগ্য ব্যক্তিবর্গ  ঝিনাইদহ সিদ্দিকীয়া কামিল মাদ্রাসা উলেখযোগ্য ব্যক্তিবর্গ   খোন্দকার আব্দুল্লাহ জাহাঙ্গীর - ইসলামী বিশ্ববিদ্যালয়, বাংলাদেশের সাবেক অধ্যাপক ও বিশিষ্ট ইসলামী চিন্তাবিদ।   তথ্যসূত্র   বিষয়শ্রেণী:ঝিনাইদহ জেলার আলিয়া মাদ্রাসা বিষয়শ্রেণী:১৯৪৭-এ পূর্ব পাকিস্তানে প্রতিষ্ঠিত বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান
মুবারক আহমেদ গুল (জন্ম ১৯৫১), যিনি মোবারক গুল নামেও পরিচিত, তিনি জম্মু ও কাশ্মীরের একজন ভারতীয় রাজনীতিবিদ। তিনি জম্মু ও কাশ্মীর বিধানসভার পাঁচবারের সদস্য। ১৯৮৩ এবং ১৯৯৬ সাল থেকে ২০২৪ সাল পর্যন্ত তিনি প্রতিটা নির্বাচনে ঈদগাহ বিধানসভা কেন্দ্র থেকে জয়ী হন।  জম্মু ও কাশ্মীর ন্যাশনাল কনফারেন্সের প্রতিনিধিত্ব করে, তিনি ২০১৩ থেকে ২০১৫ সাল পর্যন্ত জম্মু ও কাশ্মীর বিধানসভার স্পিকার ছিলেন এবং তৎকালীন মুখ্যমন্ত্রী ওমর আবদুল্লাহর উপদেষ্টা ছিলেন।   প্রাথমিক জীবন এবং শিক্ষা  গুল জম্মু ও কাশ্মীরের শ্রীনগর জেলার হাবাকাদলের বাসিন্দা। তিনি গোলাম মোহাম্মদ নিহামির ছেলে। তিনি ১৯৭৮ সালে কাশ্মীর বিশ্ববিদ্যালয়ের অধিভুক্ত একটি কলেজে তার বিএইন সম্পন্ন করেন।  তিনি ১৯৭৮ সালে কাশ্মীর বিশ্ববিদ্যালয় থেকে আর্টসে স্নাতক সম্পন্ন করেন।  তিনি ১৯৭৮ সালে কাশ্মীর বিশ্ববিদ্যালয় থেকে আর্টসে স্নাতক সম্পন্ন করেন।   কর্মজীবন  গুল ১৯৭৬ সালে একজন কাউন্সিলর হিসাবে তার রাজনৈতিক জীবন শুরু করেন এবং ন্যাশনাল কনফারেন্সের যুব শাখার সভাপতি হিসেবে দায়িত্ব পালনের পাশাপাশি তিনি গ্রামীণ উন্নয়ন সোসাইটি, জম্মু ও কাশ্মীর যুব ফেডারেশনের সভাপতিও ছিলেন। ১৯৮৩ সালে বিধানসভায় নির্বাচন করার পর, পার্টি তাকে ম্যান্ডেট দিতে অস্বীকার করে, কিন্তু পরে সেই সময়ের ক্ষমতাসীন দল ন্যাশনাল কনফারেন্স দ্বারা উচ্চকক্ষে নির্বাচিত হন।  তিনি প্রথমবার ১৯৮৩ সালে জম্মু ও কাশ্মীর বিধানসভায় নির্বাচিত হন এবং তারপর ১৯৯৬, ২০০২, ২০০৮ এবং ২০১৪ সালে পরপর জয়লাভ করেন। তিনি ২০২৪ সালের বিধানসভা নির্বাচনে তার শেষ নির্বাচনে প্রতিদ্বন্দ্বিতা করেছিলেন এবং ঈদগাহ কেন্দ্র থেকে জয়ী হন।  ২৮ ফেব্রুয়ারী ২০১৩-এ গুল আকবর লোনকে জম্মু ও কাশ্মীর বিধানসভার স্পিকার হিসাবে প্রতিস্থাপন করেন, কারণ লোনকে সিএম ওমর আবদুল্লাহ মন্ত্রিসভায় নিয়েছিলেন।   তথ্যসূত্র    আরও পড়ুন        বিষয়শ্রেণী:শ্রীনগর জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:কাশ্মীর বিশ্ববিদ্যালয়ের প্রাক্তন শিক্ষার্থী বিষয়শ্রেণী:জম্মু ও কাশ্মীর বিধানসভার সদস্য ১৯৮৩-১৯৮৬ বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২ বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর বিধানসভার স্পিকার বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি
প্রথম সেনুসরেত (মধ্য মিশরীয়: z-n-wsrt; /suʀ nij ˈwas.ɾiʔ/; ইংরেজি: Sesostris I ও Senwosret I) ছিলেন মিশরের দ্বাদশ রাজবংশের দ্বিতীয় ফ্যারাও। তিনি রাজত্ব করেছিলেন খ্রিস্টপূর্ব ১৯৭১ থেকে ১৯২৬ অব্দ (মতান্তরে খ্রিস্টপূর্ব ১৯২০ অব্দ থেকে ১৮৭৫ অব্দ) পর্যন্ত। প্রথম সেনুসরেত ছিলেন দ্বাদশ রাজবংশের সর্বাধিক শক্তিশালী রাজাদের অন্যতম। তাঁর বাবার নাম ছিল প্রথম আমেনেমহাত। প্রথম সেনুসরেত তাঁর খেপেরকারে প্রাক্-নামটির দ্বারাও পরিচিত, এই নামটির অর্থ “রে-র কা সৃষ্টি হয়”।Peter Clayton, Chronicle of the Pharaohs, Thames & Hudson Ltd, (1994), p.78   তথ্যসূত্র   বহিঃসংযোগ Senusret (I) Kheperkare Sesostris I (Kheperkare)    বিষয়শ্রেণী:মিশরের দ্বাদশ রাজবংশের ফারাও বিষয়শ্রেণী:খ্রিস্টপূর্ব ২০শ শতাব্দীর ফারাও বিষয়শ্রেণী:খ্রিস্টপূর্ব ২০শ শতাব্দীতে মৃত্যু
অজ্ঞেয়বাদী নাস্তিক্যবাদ একটি দার্শনিক অবস্থান যা নাস্তিক্যবাদ এবং অজ্ঞেয়বাদ উভয়ের সমন্বয় করে। অজ্ঞেয়বাদী নাস্তিকরা এই অর্থে নাস্তিক যে তারা স্রষ্টার অস্তিত্বে বিশ্বাস রাখে না, এবং এই অর্থে অজ্ঞেয়বাদী যে তারা মনে করে স্রষ্টার অস্তিত্ব মানুষের পক্ষে জানা সম্ভব নয়।  অজ্ঞেয়বাদী নাস্তিক্যবাদকে অজ্ঞেয়বাদী আস্তিক্যবাদের বিপরীত বলা যায়। অজ্ঞেয়বাদী আস্তিকরা মনে করে স্রষ্টা আছে কিন্তু তা মানুষের পক্ষে জানা সম্ভব নয়।   তথ্যসূত্র   বিষয়শ্রেণী:ধর্মীয় দর্শন বিষয়শ্রেণী:সংশয়বাদ বিষয়শ্রেণী:নাস্তিক্যবাদ বিষয়শ্রেণী:অজ্ঞেয়বাদ বিষয়শ্রেণী:ধর্মহীনতা
কোজি নাকাতা (中田 浩二, Nakata Kōji, জন্ম ৮ জুলাই ১৯৭৯) একজন জাপানি প্রাক্তন পেশাদার ফুটবলার যিনি ডিফেন্ডার এবং মিডফিল্ডার হিসেবে খেলেন। আন্তর্জাতিক পর্যায়ে, তিনি ২০০২ এবং ২০০৬ ফিফা বিশ্বকাপ উভয়েই খেলে জাপান জাতীয় দলের প্রতিনিধিত্ব করেন।   তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:জাপানি ফুটবলার বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:জীবিত ব্যক্তি বিষয়শ্রেণী:জাপানের আন্তর্জাতিক ফুটবলার বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:২০০০ গ্রীষ্মকালীন অলিম্পিকের ফুটবলার বিষয়শ্রেণী:২০০৩ ফিফা কনফেডারেশন্স কাপের খেলোয়াড় বিষয়শ্রেণী:২০০১ ফিফা কনফেডারেশন্স কাপের খেলোয়াড় বিষয়শ্রেণী:২০০৫ ফিফা কনফেডারেশন্স কাপের খেলোয়াড় বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:জাপানের অলিম্পিক ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:ফ্রান্সে জাপানি প্রবাসী ক্রীড়াবিদ বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
250px|thumb|তীরন্দাজ কর্তৃক শিকারের দৃশ্য thumb|ভুটানে তীরন্দাজ  তীরন্দাজী বা ধনুর্বিদ্যা () এক ধরনের কলাবিদ্যা, অনুশীলন কিংবা দক্ষতা বৃদ্ধির লক্ষ্যে তীর-ধনুকের সাহায্যে ব্যবহার করা হয়। ল্যাটিন শব্দ আর্কাস থেকে ইংরেজি আর্চারি শব্দটির উৎপত্তি ঘটেছে। ঐতিহাসিকভাবে ধনুর্বিদ্যা মূলতঃ পশু শিকার এবং যুদ্ধক্ষেত্রে লড়াইয়ের উদ্দেশ্যে উদ্ভাবন করা হয়। বর্তমানে এটি চিত্তবিনোদনমূলক খেলায় বহুল প্রচলিত ক্রীড়াবিশেষ। ব্যক্তি হিসেবে যিনি তীর-ধনুক ব্যবহার করেন বা প্রতিযোগিতায় অংশগ্রহণ করেন, তিনি তীরন্দাজ বা আর্চার বা বোম্যান নামে পরিচিত। যিনি বা যারা এ খেলা উপভোগ করেন কিংবা ধনুর্বিদ্যায় অভিজ্ঞ, তিনি ধনুর্বিদ্যাবিশারদ নামে আখ্যায়িত হয়ে থাকেন।The noun "toxophilite", meaning "a lover or devotee of archery, an archer", is derived from Toxophilus by Roger Ascham —"imaginary proper name invented by Ascham, and hence title of his book (1545), intended to mean 'lover of the bow'." "toxophilite, n." Oxford English Dictionary. Second edition, 1989; online version November 2010. <http://www.oed.com:80/Entry/204131>; accessed 10 March 2011. Earlier version first published in New English Dictionary, 1913.    ইতিহাস  ধারণা করা হয় যে, পাঁচ হাজারেরও অধিক বছর পূর্বে ধনুর্বিদ্যার প্রচলন ঘটেছিল। শুরুতে ধনুক দিয়ে শিকার করা হতো। পরবর্তীকালে হস্তনির্মিত অস্ত্র হিসেবে যুদ্ধক্ষেত্রে এর বহুল প্রচলন ঘটে। এটি গোলন্দাজ সৈন্যবিভাগের অবিচ্ছেদ্য অংশ ছিল। আধুনিক সভ্যতা হিসেবে পারস্য, মেসিডোনিয়া, নুবিয়া, গ্রীক, পার্থিয়া, ভারতীয়, জাপান, চীন এবং কোরিয়ার সরকার ব্যবস্থায় তাদের সেনাবাহিনীতে ব্যাপক সংখ্যায় ধনুক সংরক্ষণ করা হতো। নিখুঁত লক্ষ্যভেদে এর জুড়ি ছিল না এবং দক্ষ তীরন্দাজগণ যুদ্ধ জয়ে ব্যাপক ভূমিকা রাখতেন।  সংস্কৃত শব্দ ধনুর্বিদ্যাকে সাধারণ অর্থে মার্শাল আর্টকে নির্দেশ করা হয়ে থাকে। ধনুর্বিদ্যার উত্থান ঘটে এশিয়ায়। পূর্ব এশিয়ায় কোরিয়ার তিনটি রাজ্যের একটি গোগুরিও রাজ্যে একদল দক্ষ তীরন্দাজের রেজিমেন্ট ছিল।Book of the Later Han "句驪一名貊耳有別種依小水為居因名曰小水貊出好弓所謂貊弓是也"   অলিম্পিক ক্রীড়া  ১৯০০ থেকে ১৯২০ সালের মধ্যে আধুনিক অলিম্পিকে ধনুর্বিদ্যা অন্তর্ভুক্ত ছিল। কিন্তু আন্তর্জাতিকভাবে স্বীকৃত কোন নিয়ম-কানুন এ ক্রীড়ায় না থাকায় অলিম্পিক গেমস থেকে বাদ পড়ে যায়। ১৯৩০-এর দশকে আন্তর্জাতিক আর্চারি ফেডারেশন বা ফিটা গঠিত হয় ও আন্তর্জাতিক নিয়ম-কানুনের প্রবর্তন করা হয়। পরবর্তীতে ১৯৭২ সালে ব্যক্তিগত পর্যায়ে অলিম্পিকে পুনরায় অন্তর্ভুক্ত করা হয়। এরপর ১৯৮৮ সালে দলগত পর্যায়ে যুক্ত হয়। ১৯৯২ সালের প্রতিযোগিতায় এর নিয়ম-কানুন খানিকটা পরিবর্তিত হয়।  অলিম্পিকের আসরে শুধুমাত্র বাঁকানো ধনুক ব্যবহারের অনুমতি দেয়া হয়। ১৯৮৪ সাল থেকে লস এঞ্জেলেস অলিম্পিক থেকে দক্ষিণ কোরিয়া মহিলাদের ইভেন্টে একচ্ছত্র প্রাধান্য বিস্তার করে আছে। ২০০০ সালে অনুষ্ঠিত সিডনী অলিম্পিকের আসর থেকে ব্যক্তিগত পর্যায়ে স্বর্ণপদক, রৌপ্যপদক ও ব্রোঞ্জপদক এবং দলীয়ভাবেও স্বর্ণপদক লাভ করেছিল। এছাড়াও তারা ২০০৪ সালে অনুষ্ঠিত এথেন্স অলিম্পিক, ২০০৮ সালের বেইজিং অলিম্পিক এবং ২০১২ সালের লন্ডন অলিম্পিকে স্বর্ণপদক লাভ করে।  বর্তমানে চীন, জাপান, তাইপে, ভারত প্রমূখ দেশের ক্রীড়াবিদগণ কোরিয়ার আধিপত্য রোধে আপ্রাণ চেষ্টা চালিয়ে যাচ্ছে।   তথ্যসূত্র    বহিঃসংযোগ     বিষয়শ্রেণী:মধ্যযুগের যুদ্ধবিগ্রহ বিষয়শ্রেণী:অলিম্পিক ক্রীড়া বিষয়শ্রেণী:প্রাচীন যুগের যুদ্ধবিগ্রহ বিষয়শ্রেণী:প্রতিযোগিতা (দ্বন্দ্ব) বিষয়শ্রেণী:লক্ষ্যভেদী ক্রীড়া বিষয়শ্রেণী:গ্রীষ্মকালীন অলিম্পিক ক্রীড়া
গুজরাত ক্রিকেট অ্যাসোসিয়েশন হল ভারতের গুজরাত রাজ্যের ক্রিকেট কার্যক্রমের নিয়ন্ত্রক সংস্থা। এর গুজরাত ক্রিকেট দল এবং গুজরাত মহিলা ক্রিকেট দল ঘরোয়া ক্রিকেটে গুজরাতের প্রতিনিধিত্ব করে। জিসিএ ভারতীয় ক্রিকেট কন্ট্রোল বোর্ডের অধিভুক্ত।  এটিতে বিশ্বের বৃহত্তম ক্রিকেট স্টেডিয়াম রয়েছে, যা ভারতের বর্তমান প্রধানমন্ত্রী নরেন্দ্র মোদির নামে নামকরণ করা হয়েছে। ভেন্যুটি দেশের প্রিমিয়াম স্টেডিয়াম।  বিসিসিআই-এর সদস্য হিসাবে, রাজ্যের ইভেন্টগুলিতে অংশগ্রহণের জন্য খেলোয়াড়, আম্পায়ার এবং কর্মকর্তাদের নির্বাচন করার এবং গুজরাতে তাদের উপর সম্পূর্ণ নিয়ন্ত্রণ অনুশীলন করার ক্ষমতা রয়েছে। এর স্বীকৃতি ব্যতীত, জিসিএ-এর সাথে চুক্তিবদ্ধ খেলোয়াড়দের জড়িত কোনো প্রতিযোগিতামূলক ক্রিকেট ভারতের গুজরাত রাজ্যের মধ্যে আয়োজন করা যাবে না।   ইতিহাস  এর পুরুষ দল প্রথমবার রঞ্জি ট্রফিতে ১৯৫০/৫১ মৌসুমে উপস্থিত হয়েছিল। হোলকার হাই-স্কোরিং ম্যাচটি ১৮৯ রানে জিতেছিল, ম্যাচে হোলকারের চান্দু সারওয়াতে দ্বারা একটি ডাবল সেঞ্চুরি এবং গুজরাটি অফ-স্পিনার জসু প্যাটেলের (৮৭ ইনিংসে যার গড় ১২.৭৮) এর ১৫২ রান ছিল।Scoreboard of 1950/51 final match of Ranji Trophy, Holkar vs Gujarat ২০১৬/১৭ মৌসুমে ৬৬ বছর পর তাদের দ্বিতীয় উপস্থিতি। ক্যাপ্টেন পার্থিব প্যাটেল ৯০ এবং ১৪৩ রান করেন এবং দলকে ৫ উইকেটে জিতে রঞ্জি ট্রফির ফাইনালে নেতৃত্ব দেন।  এটি ১৯৮২ সালে সবরমতি নদীর কাছে মোতেরায় একটি স্টেডিয়াম তৈরি করে, ভারতের প্রথম স্বরাষ্ট্রমন্ত্রী সর্দার প্যাটেলের সম্মানে এটির নাম সর্দার প্যাটেল স্টেডিয়াম রাখা হয়েছিল। সংস্থাটি ভেন্যুতে অনেক দ্বিপাক্ষিক ক্রিকেট ম্যাচ এবং কিছু বিশ্বকাপ খেলার আয়োজন করেছিল। জিসিএ ২০১৫ সালে বিশ্বের বৃহত্তম ক্রিকেট স্টেডিয়াম তৈরির জন্য এটি বাতিল করে, যা ২০২১ সালে নির্মিত হয়েছিল এবং বর্তমান প্রধানমন্ত্রী নরেন্দ্র মোদীর নামানুসারে "নরেন্দ্র মোদী স্টেডিয়াম" নামে নামকরণ করা হয়েছিল। ২০২১ সালে ভারতের তৎকালীন রাষ্ট্রপতি রামনাথ কোবিন্দ স্টেডিয়ামটি উদ্বোধন করেছিলেন। এটি ১,৩৪,০০০ দর্শকদের আয়োজন করতে পারে এবং বসার ক্ষমতা দ্বারা এটি বিশ্বের দ্বিতীয় বৃহত্তম স্টেডিয়াম।  সংগঠনের পুরুষ দল ২০১৫/১৬ মৌসুমে তার প্রথম বিজয় হাজারে ট্রফি জিতেছে।   হোম গ্রাউন্ড   নরেন্দ্র মোদী স্টেডিয়াম, আহমেদাবাদ   সর্দার বল্লভভাই প্যাটেল স্টেডিয়াম, আহমেদাবাদ  সিবি প্যাটেল আন্তর্জাতিক ক্রিকেট স্টেডিয়াম, সুরত  বিলাখিয়া স্টেডিয়াম, বাপি  লালাভাই কন্ট্রাক্টর স্টেডিয়াম, সুরত  সর্দার বল্লভভাই প্যাটেল স্টেডিয়াম, ভালসাদ  তথ্যসূত্র  বিষয়শ্রেণী:ভারতের ক্রিকেট প্রশাসন বিষয়শ্রেণী:গুজরাতে ক্রিকেট বিষয়শ্রেণী:১৯৩৪-এ ভারতে প্রতিষ্ঠিত বিষয়শ্রেণী:১৯৩৪-এ প্রতিষ্ঠিত ক্রীড়া সংস্থা
মমির অভিশাপ () বেলজীয় কার্টুনিস্ট হার্জের দুঃসাহসী টিন‌টিন সিরিজের তেরোতম কমিক বই। বেলজিয়ামের ফরাসিভাষি দৈনিক লে সয়ার-এ এটির ধারাবাহিক প্রকাশ শুরু হয় ১৯৪৩ এর ডিসেম্বর থেকে, তখন বেলজিয়াম দ্বিতীয় বিশ্বযুদ্ধের নাজি সৈন্যদের দখলে। ১৯৪৪ সালের সেপ্টেম্বরে যখন মিত্রবাহিনী জার্মানদের হটিয়ে দেয়, কমিকসটির প্রকাশনা বন্ধ হয়ে যায়, কারণ তখন নাজিদের সহযোগিতা করার অভিযোগে হার্জের কাজের ওপর নিষেধাজ্ঞা নেমে আসে। দুবছর পর তিনি মুক্তি পান এবং এ গল্পটি প্রকাশিত হতে থাকে নতুন সাপ্তাহিক টিনটিন ক্রোড়পত্রে, সেপ্টেম্বর ১৯৪৬ থেকে এপ্রিল ১৯৪৮ পর্যন্ত। গল্পটির কেন্দ্রে আছে তরুণ সাংবাদিক টিনটিন ও তার বন্ধু ক্যাপ্টেন হ্যাডক এবং তাদের অপহৃত বন্ধু প্রফেসর ক্যালকুলাসের অনুসন্ধান, যার সাথে জড়িয়ে পড়ে এক রহস্যময় অসুখ, পেরুতে কাজ করা এক প্রত্নতাত্ত্বিক অভিযাত্রী দলের সদস্যরা যার শিকার।  মমির অভিশাপ ব্যবসাসফল হয় এবং পত্রিকায় প্রকাশের পরের বছর কাস্টরম্যান এটি বই হিসেবে প্রকাশ করে। এই গল্পের বাকি অংশ হার্জ শেষ করেন পরবর্তী কমিকস সূর্যদেবের বন্দিতে। ততদিনে টিনটিন সিরিজটি ফরাসী-বেলজীয় কমিকস ধারার অবিচ্ছেদ্য অংশ হয়ে উঠেছে। সমালোচকেরা এটিকে দুঃসাহসী টিনটিনের সেরা অভিযানগুলোর সারিতে স্থান দিয়েছেন এবং সিরিজের সবচেয়ে "ভয়ঙ্কর পর্ব" বলে আখ্যায়িত করেছেন। গল্পটি অবলম্বনে ১৯৬৯ সালে বেলভিজিয়ন স্টুডিওস তৈরি করে চলচ্চিত্র টিনটিন অ্যান্ড দা টেম্পল অব সান এবং এলিপস ও নেলভানা করে এনিমেটেড সিরিজ দি অ্যাডভেঞ্চার্স অব টিনটিন (১৯৯১)।  কাহিনীসংক্ষেপ   তথ্যসূত্র   গ্রন্থপঞ্জি                                বহিঃসংযোগ   The Seven Crystal Balls টিনটিনের অফিশিয়াল ওয়েবসাইট  The Seven Crystal Balls at Tintinologist.org  বিষয়শ্রেণী:১৯৪৮-এর বই বিষয়শ্রেণী:টিনটিনের বই বিষয়শ্রেণী:টিনটিন বিষয়শ্রেণী:কমিক বই বিষয়শ্রেণী:ল্য সোয়াতে মূলত প্রকাশিত কাজ বিষয়শ্রেণী:সাহিত্য প্রথম সিরিয়াল আকারে প্রকাশিত বিষয়শ্রেণী:মেথুইন প্রকাশনীর বই
জিন্দ জেলা হল উত্তর ভারতের হরিয়ানা রাজ্যের ২২টি জেলার মধ্যে একটি। জিন্দ শহরটি জেলার প্রশাসনিক সদর দফতর। এটি হিসার বিভাগের অংশ এবং এটি ১৯৬৬ সালে নির্মিত হয়েছিল। শিখ শাসনকালে, জিন্দ হরিয়ানার কেন্দ্রে অবস্থিত ছিল এবং জাঠ বলয়ের চতুর্থ জেলা ছিল। বাকি অঞ্চলগুলি হল - সোনিপাত, রোহতক এবং হিসার।  নামের উৎপত্তি জেলাটির সদর শহর জিন্দ থেকে এই নামটি পাওয়া যা আবার জৈন্তাপুরী থেকে উদ্ভূত বলে জানা যায়। আরও বলা হয় যে এই শহরটি মহাভারতের যুগে প্রতিষ্ঠিত হয়েছিল। জনশ্রুতি অনুসারে, পাণ্ডবেরা  জৈন্তি দেবী  (বিজয়ের দেবী)র সম্মানে একটি মন্দির নির্মাণ করেছিলেন, সাফল্যের জন্য প্রার্থনা করেছিলেন এবং তারপরে কৌরবদের সাথে যুদ্ধ শুরু করেছিলেন। শহরটি মন্দিরের চারপাশে বেড়ে ওঠে এবং এর নাম জৈন্তাপুরি (জৈন্তি দেবীর আবাস) ছিল যা পরবর্তীকালে জিন্দ নামে পরিচিতি লাভ করে।  বিভাগ সমূহ জেলাটি তিনটি মহকুমা নিয়ে গঠিত: জিন্দ, নারওয়ানা ও সাফিদন। জিন্দ মহকুমা আরও তিনটি তহশিলে বিভক্ত: জিন্ড, জুলানা এবং আলেওয়া (উপ-তহশিল)। নারওয়ানা মহকুমা আরও দুটি তহশিলে বিভক্ত: নারওয়ানা ও উচানা (উপ-তহশিল), এবং সাফিদন মহকুমাকে দুটি তহসিলে বিভক্ত করা হয়েছে: সাফিদন এবং পিলু-খেড়া (উপ-তহশিল)। এই জেলায় পাঁচটি বিধানসভা কেন্দ্র রয়েছে: জিন্দ, জুলানা, সাফিদন, উচানা কালান এবং নারওয়ানা। জিন্দ, জুলানা এবং সাফিদন সোনিপথ লোকসভা কেন্দ্রের অংশ। নারওয়ানা এবং উচানা কালান যথাক্রমে সিরসা এবং হিসার লোকসভা কেন্দ্রের অংশ।  প্রশাসনিক সদর দফতর জিন্দ শহরে একটি অর্জুন স্টেডিয়াম, দুগ্ধ কারখানা, গবাদি পশুখাদ্য কারখানা এবং একটি বড় শস্যবাজার রয়েছে। এখানকার পিডব্লিউডি রেস্ট হাউস, ক্যানাল রেস্ট হাউস এবং বাজার কমিটির রেস্ট হাউসে থাকার সুযোগ রয়েছে। শহরটিতে বিদ্যালয়, কলেজ, হাসপাতাল এবং অন্যান্য সমস্ত প্রাথমিক সুযোগ-সুবিধা রয়েছে। শিবের উপাসনার জন্য অসংখ্য পুণ্য মন্দিরের জন্য জিন্দ বিখ্যাত। ঐতিহ্যময় মহাভারতের সময়কাল থেকে এই শহরটিতে বসতি স্থাপিত হয়েছে। এখানকার পর্যটকদের প্রধান আকর্ষণ রানী তালাও। মূলত অমাবস্যায় পবিত্র স্নানের জন্য, পান্ডু-পিদারা এবং রামরাই, ভক্তদের আকর্ষণ করে।  জনসংখ্যার উপাত্ত ২০১১ সালের আদমশুমারি অনুসারে জিন্দ জেলার জনসংখ্যা ১,৩৩৪,১৫২। এটি মরিশাস বা মার্কিন যুক্তরাষ্ট্রের মেইনের জনসংখ্যার প্রায় সমান। জনসংখ্যার ভিত্তিতে এটি ভারতে ৩৬৪তম স্থানে (মোট ৬৪০ জেলার মধ্যে) আছে। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১১.৯৫% ছিল। জিন্দে প্রতি ১০০০ পুরুষের জন্য ৮৭০ জন মহিলা (যৌন অনুপাত) রয়েছে, এবং এখানে সাক্ষরতার হার এর ৭২.৭%।  ২০১১ সালের আদমশুমারি অনুযায়ী, জেলার জনসংখ্যার ৯৬.৯৭% তাদের প্রথম ভাষা হিসাবে হিন্দিতে এবং ২.৮১% পাঞ্জাবিতে কথা বলে।2011 Census of India, Population By Mother Tongue  তথ্যসূত্র  বহিঃসংযোগ Official website Jind Directroy  বিষয়শ্রেণী:হরিয়ানার জেলা বিষয়শ্রেণী:জিন্দ জেলা বিষয়শ্রেণী:১৯৬৬-এ হরিয়ানায় প্রতিষ্ঠিত